作者:黃人傑
標題:賀新郎
內容:急雨收庚暑。倚三峰、祥光萬丈，曉窺臨汝。金石臺邊人語鬧，驚怪麟書夜吐。又卻是、重生申甫。筆底婆瀾翻瀚海，更風流，不減王文度。冰共雪，是標榘。雙鳧有底人間住。為萍江，一齊洗盡，吏奸民蠹。見說王堂新有詔，趣近堯天尺五。看紫闥黃扉平步。我有新翻長壽曲，願淮波、袞袞長東注。波未竭，壽無數。